Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 204

51. § A Kt. 79. §-a a következõ (5) bekezdéssel egészül ki, és az eredeti (5)—(6) bekezdés számozása (6)—(7) bekezdésre változik: „(5) A nevelési-oktatási intézmény mûködéséhez szükséges engedély akkor adható ki, ha a nevelési-oktatási intézmény állandó székhellyel rendelkezik, valamint legalább egy, az e törvény 3. számú mellékletében meghatározott maximális létszám befogadására alkalmas óvodai csoport, kollégiumi csoport, továbbá az adott iskolatípusnak megfelelõen valamennyi évfolyamra egy-egy iskolai osztály mûködtetésére alapították, és az ehhez szükséges — jogszabályban meghatározott — személyi és tárgyi feltételek rendelkezésre állnak. E rendelkezések alkalmazásában a székhely akkor tekinthetõ állandónak, ha a mûködéshez szükséges engedély kiadásának idõpontjában a fenntartó a feladat ellátásához szükséges helyiségek feletti rendelkezés jogával legalább három évig rendelkezik. Nemzeti, etnikai kisebbségi oktatás részére létesített nevelési-oktatási intézmény esetén az engedély kiadható akkor is, ha a helyiségek az átlaglétszámnak megfelelõ gyermek, tanuló befogadására nem, de a várható gyermek-, tanulói létszám befogadására alkalmasak. E feltételek meglétét a telephelyen is vizsgálni kell.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes